ອິຣ່ານຍັງສືບຕໍ່ຝ່າຝືນ ເສລີພາບ ດ້ານສາສະໜາ ຂອງຊົນກຸ່ມນ້ອຍ (ເບິ່ງວີດີໂອລາວ/ອັງກິດ)
ທ່ານນາງ ຮິລແລຣີ ຄລິນຕັນ ລັດຖະມົນຕີຕ່າງປະເທດສະຫະລັດກ່າວວ່າ ຊາວບາຮາຍ ​ແມ່ນ​ຮວມຢູ່​ໃນພວກຊົນກຸ່ມນ້ອຍທີ່ຖືກປະຫັດປະຫານຢູ່ ຕະຫລອດມາ ​ໃນ​ອິຣ່ານ.
ເມື່ອວັນອັງຄານອາທິດແລ້ວນີ້ ກະຊວງຕ່າງປະເທດສະຫະລັດໄດ້ນໍາອອກເຜີຍແຜ່ລາຍງານ ປະຈໍາປີກ່ຽວກັບເສລີພາບດ້ານສາສະໜາ ທ່ານນາງ ຮິລແລຣີ ຄລິນຕັນ ລັດຖະມົນຕີ ຕ່າງປະເທດສະຫະລັດ ກ່າວວ່າ ການຝ່າຝືນເສລີພາບດ້ານສາສະໜາໃດໆກໍຕາມ ແມ່ນເຮັດໃຫ້ພວກຫົວຮຸນແຮງມີຄວາມກ້າຫານຂຶ້ນ ແລະທ່ານນາງກ່າວວ່າ ອິຣ່ານແມ່ນຮວມຢູ່ໃນພວກ ປະເທດທີ່ມີການຝ່າຝືນຮ້າຍແຮງທີ່ສຸດ ໄຕຢ່າງນຶ່ງຂອງການຝ່າຝືນຂອງອິຣ່ານ ແມ່ນຈະເຫັນໄດ້ຈາກກໍລະນີຂອງນາງ ມາຕາບ ຟາຣີດ ທີ່ພໍ່ຂອງ ລາວຖືກຈັບ ຫລັງຈາກພະຍາ ຍາມຈະຫລົບຫລີກຂໍ້ຫ້າມກ່ຽວກັບການສຶກສາໃນລະດັບມະຫາວິທະຍາໄລ ສໍາລັບພວກຊົນ ກຸ່ມນ້ອຍທີ່ນັບຖືສາສະໜາ ບາຮາຍ ທອງປານມີລາຍລະອຽດມາສະເໜີທ່ານ ນາຍ Kamran ພໍ່ຂອງນາງ ມາຕາບ ຟາຣີດ(Mahtab Farid) ຖືກຈັບ ໃນອິຣ່ານເມື່ອ ວັນທີ່ 22 ເດືອນພຶດສະພາ ມື້ດຽວກັບທີ່ນາງຈົບໂຮງຮຽນ ມະຫາວິທະຍາໄລໃນສະຫະລັດ ນາງ ຟາຣີດ ກ່າວວ່າ ຄວາມຜິດຂອງພໍ່ຂອງນາງ ກໍຄືການບໍລິຫານ ດູແລມະຫາວິທະຍາ ໄລສໍາລັບຊາວໜຸ່ມບາຮາຍ ທີ່ບໍ່ໄດ້ຮັບອະນຸຍາດໃຫ້ ເຂົ້າຮຽນໃນມະຫາວິທະຍາໄລ ຂອງອິຣ່ານ ນາງ ຟາຣີດ ໄດ້ເຂົ້າຮ່ວມໃນການສົນທະນາກັນບັ້ນນຶ່ງໃນວໍຊິງຕັນກ່ຽວກັບຊະຕາກໍາຂອງ ຊາວບາຮາຍ ໃນອິຣ່ານ ນາງກ່າວວ່າ ນາງສົງໃສວ່າ ພໍ່ຂອງນາງຄົງຈະບໍ່ໄດ້ຮັບການດໍາເນີນ ຄະດີທີ່ເປັນທໍາ ພວກປະຊາຊົນທີ່ນັບຖືສາສະໜາບາຮາຍ ດໍາລົງຊີວິດຢູ່ຢ່າງເສລີແລະຜາສຸກຢູ່ໃນ ສະຫະລັດ ແລະໃນແຫ່ງອື່ນໆ ແຕ່ຢູ່ໃນອິຣ່ານນັ້ນ ລາຍງານຂອງກະຊວງຕ່າງປະເທດສະຫະລັດກ່ຽວ ກັບເສລີພາບດ້ານສາສະໜາ ໄດ້ ອ້າງເຖິງຫລາຍໆກໍລະນີຂອງການຈໍາຄຸກກັກຂັງ ການຮາວີ ກັ່ນແກ້ງ ການນາບຂູ່ໃຫ້ຢ້ານກົວ ແລະການຈໍາແນກກີດກັນ ພາຍໃຕ້ລະບົບສາສະໜາອິສລາມ ນິກາຍ Shi’ite ຂອງອິຣ່ານນັ້ນ ທ່ານນາງ ຮິລແລຣີ ຄລິນຕັນ ລັດຖະມົນຕີຕ່າງປະເທດສະຫະລັດກ່າວວ່າ ຊາວບາຮາຍ ແມ່ນຮວມຢູ່ໃນພວກຊົນກຸ່ມນ້ອຍທີ່ຖືກປະຫັດປະຫານຢູ່ ຕະຫລອດມາ ໃນອິຣ່ານນັ້ນ ແຕ່ວ່າ ລາຍງານຂອງກະຊວງຕ່າງປະເທດສະຫະລັດຈະຊ່ວຍພໍ່ຂອງນາງ ຟາຣີດ ໄດ້ບໍ່? ນາງ ຊູ ກູນາວາດີນາ ວອນ(Sue Gunawardena-Vaughn) ປະຈໍາ Freedom House ຫລືເຄຫາເສລີພາບ ຊຶ່ງເປັນອົງການສະໜັບສະໜຸນ ປະຊາທິປະໄຕນັ້ນ ເວົ້າວ່າ “ຊ່ວຍໄດ້” ແລະກໍກ່າວຕໍ່ໄປວ່າ: ນາງ ມາຕາບ ຟາຣີດ ກ່າວວ່າ ບໍ່ວ່າສິ່ງໃດຈະເກີດຂຶ້ນກໍຕາມ ນາງຮູ້ດີວ່າ ພໍ່ຂອງນາງເປັນຄົນກ້າຫານ